Սաշա Բարոն Քոհեն

Սաշա Բարոն Քոհեն (անգլ.՝ Sacha Baron Cohen, հոկտեմբերի 13, 1971(1971-10-13), Համմերսմիթ, Համերսմիթ և Ֆուլեմ, Մեծ Լոնդոն, Անգլիա, Միացյալ Թագավորություն), անգլիացի դերասան, կատակերգու, հեղինակ և պրոդյուսեր։ Նա հայտնի է այնպիսի հորինված երգիծական կերպարների ստեղծմամբ և մարմնավորմամբ, ինչպիսիք են Ալի Ջին, Բորատ Սագդիևը, Բրունո Գեհարդը և Ադմիրալ Գեներալ Ալադինը։ Բարոն Քոհենը տարբեր խոսելաձևեր է օգտագործում իր կերպարների համար։
Բարոն Քոհենն առավել հայտնի է իր մասնակցությամբ «Բորատ» (2006), «Բրունո» (2009), «Բռնապետը» (2012) և «Թալադեգայի գիշերեր։ Ռիքի Բոբիի բալլադը» (2006) ֆիլմերով։ Նա նաև հայտնի է «Մադագասկար» (2005-2012) ֆիլմաշարում թագավոր Ջուլիեն XIII-ի հնչյունավորմամբ։ Բարոն Քոհենը նաև նկարահանվել է այնպիսի նախագծերում, ինպիսիք են Թիմ Բարթոնի «Սուինի Թոդ։ Ֆլիթ սթրիթի հրեշ վարսավիրը», Մարտին Սկորսեզեի «Հուգո», Թոմ Հուպերի «Թշվառները» և Ահարոն Սորկինի «Չիկագոյի յոթնյակի դատավարությունը» դրամատիկ ֆիլմերը։


== Վաղ տարիներ ==
Սաշա Նոամ Բարոն Քոհենը ծնվել է 1971 թվականի հոկտեմբերի 13-ին Համերսմիթում հրեականընտանիքում։ Նրա մայրը՝ Դանիելա Նաոմին (ի ծնե՝ Ուեյսեր), ծնվել է Իսրայելում, իսկ հայրը՝ Ջերալդ Բարոն Քոհենը (1932–2016), որը հագուստի խանութի սեփականատեր էր, ծնվել է Լոնդոնում և մեծացել Ուելսում։ Բարոն Քոհենը դաստիարակվել է որպես հրեա և ներկայումս տիրապետում է եբրայերենին։
Բարոն Քոհենի մոր ընտանիքի անդամները գերմանահրեաներ էին, որոնք տեղափոխվել են Իսրայել։ Նրա հոր ընտանիքի անդամներն աշկենազներ էին, որոնք տեղափոխվել են Փոնթիփրիդ և Լոնդոն։ Բարոն Քոհենի հորական պապը՝ Մարիս Քոհենը, իր ազգանվանն ավելացրել է «Բարոն»։ Նրա մորական տատը, որն ապրում էր Իսրայելի Հայֆա քաղաքում, Գերմանիայում մարզվել է որպես բալետի պարուհի։ Սաշան երկու ավագ եղբայր ունի՝ Էրանը և Ամնոնը։ Էրանը երգահան է և աշխատել է Սաշայի որոշ ֆիլմերում։ Բարոն Քոհենի քույրը՝ Սայմոն Բարոն-Քոենը, աուտիզմ հետազոտող է։
Բարոն Քոհենը եղել է Մոնթի Փիթոնի և Փիթեր Քուքի երկրպագուն, սակայն կատակերգական առումով նրա վրա ամենամեծ ազդեցությունն ունեցել է Պիտեր Սելլերսը։ Հայտնի լինելով կատակերգական կերպարների լայն շրջանակի պատկերմամբ՝ Սելերսը Բարոն Քոհենի կողմից կոչվել է «կատակերգության մասին [իր] վաղ գաղափարների ձևավորման մեջ ամենաարդյունավետ ուժը»։ Համալսարանը թողնելուց հետո Բարոն Քոհենը ժամանակավորապես աշխատել է որպես նորաձևության մոդել։


== Հանրային կերպար և ակտիվիզմ ==
Գործունեության վաղ շրջանում Բարոն Քոհենը փորձել է խուսափել հարցազրույցներից, որոնք դուրս են եկել իր կերպարների շրջանակներից։ Սակայն, 2004 թվականին նա մասնակցել է «Դևիդ Լեթերմանի հետ ուշ շոուին», «Օփի և Էնթոնիի շոուին» և «Հովարդ Սթերնի շոուին»՝ HBO-ում իր շոուի թողարկվելիք եթերաշրջանը գովազդելու համար։ Նա հարցազրույց է տվել նաև NPR-ի «Բոլոր հանգամանքները հաշվի են առնված» (անգլ.՝ All Things Considered) շոուին, ինչպես նաև «Rolling Stone» ամսագրին, որը հրապարակվել է 2006 թվականի նոյեմբերին։ 2007 թվականի հունվարի 4-ին Բարոն Քոհենը հարցազրույց է տվել Թերի Գրոսին NPR-ի «Թարմ օդ» (անգլ.՝ Fresh Air) հեռուստաշոուի շրջանակներում։
«Բորատ» ֆիլմի ռեժիսոր Լարի Չարլզը բացատրում է, որ Բարոն Քոհենը սովորաբար հայտնվում է կերպարում նաև «իր թուլությունը պաշտպանելու» համար՝ հասարակական հետաքրքրությունը կենտրոնացնելով կերպարների, այլ ոչ թե իր վրա։
Բարոն Քոհենն ընդգրկվել է 2007 թվականի Time 100 ցանկում։
2019 թվականին Բարոն Քոենը Հակադիֆամացիոն լիգայի կողմից արժանացել է միջազգային մրցանակի՝ մոլեռանդության և նախապաշարմունքների դեմ պայքարում առաջնորդության համար։ Ընդունելով մրցանակը՝ նա քննադատություն է հղել ինտերնետ ընկերություններին՝ Ֆեյսբուքը, Գուգլը, ՅուԹյուբը և Թվիթթերը անվանելով «պատմության մեջ ամենամեծ քարոզչական մեքենայի» մաս։ 2020 թվականի հունիսին Բարոն Քոհենը երգ է կատարել, որն ունկնդիրներին կոչ է անում գրոհել լիբերալներին, CNN-ը, Առողջապահության համաշխարհային կազմակերպությունը, Բարաք Օբամային, Հիլարի Քլինթոնին, բժիշկ Էնթոնի Ֆաուչիին, Բիլ Գեյթսին և «դիմակ կրողներին»։ Բարոն Քոհենի թիկնապահները թույլ չեն տվել կազմակերպիչներին հեռացնել նրան բեմից և անջատել հոսանքը։ Ավելի ուշ պարզվել է, որ այդ միջադեպը կազմակերպվել էր որպես Բորատի հաջորդ ֆիլմի նկարահանումների մի մաս՝ Բարոն Քոհենը Բորատի դերում։


== Անձնական կյանք ==


=== Իսրայել և հուդայականություն ===
Բարոն Քոհենն առաջին անգամ թատերական բեմադրություններում հանդես է եկել «Հաբոնիմ Դրոր» Սոցիալիստական սիոնիստական երիտասարդական շարժման հետ։
Նա մեկ տարի անցկացրել է Իսրայելում՝ կատարելով կամավորական աշխատանքներ, ինչպես նաև մասնակցել է «Machon L'Madrichei Chutz La'Aretz» ծրագրի հրեական երիտասարդական շարժմանը։
Բարոն Քոհենն ասել է․ «Ես չէի ասի, որ կրոնասեր հրեա եմ։ Ես հպարտ եմ իմ հրեական ինքնությամբ, և կան որոշ բաներ, որ ես անում եմ, ինչպես նաև սովորույթներ, որոնք ես պահում եմ»։ Նա փորձում է կաշրութը պահել և սինագոգ է այցելում տարեկան մոտ երկու անգամ։


=== Ամուսնություն և ընտանիք ===
Բարոն Քոհենն առաջին անգամ հանդիպել է դերասանուհի Այլա Ֆիշերին Սիդնեյում 2002 թվականին տեղի ունեցած երեկույթի ժամանակ։ Զույգը նշանադրվել է 2004 թվականին։ Ֆիշերի հուդայականությունն ընդունելուց հետո նրանք ամուսնացել են 2010 թվականի մարտի 15-ին Ֆրանսիայի մայրաքաղաք Փարիզում՝ հրեական արարողությամբ։ Զույգը երեք երեխա ունի և ապրում է Լոս Անջելեսի Լորել կանյոն նեյբորհուդում։


=== Բարեգործություն ===
2015 թվականի դեկտեմբերի 28-ին Բարոն Քոհենը և Ֆիշերը 335,000 ֆունտ ստերլինգ (500,000 դոլար) են նվիրաբերել Save the Children հիմադրամին՝ որպես Սիրիայի հյուսիսում կարմրուկի դեմ երեխաների պատվաստման ծրագրի մաս, ինչպես նաև նույնքան գումար են նվիրաբերել Փրկության միջազգային կոմիտեին, որը նույնպես ուղղված է սիրիացի փախստականներին օգնելուն։


== Գործող անձինք ==


=== Ալի Ջի ===

Ալի Ջի (անգլ.՝ Ali G), հորինված էմսի Սթայնս Ապոն Թեմզ քաղաքից, որը մտահոգված է գիտական հարցերով։ «Da Ali G Show»-ի հիմնական գործող անձ, բացի մյուս կերպարներից՝ Բրունոից և Բորատաից։ «Ալի Ջին խորհրդարանում» (անգլ.՝ Ali G Indahouse) ֆիլմի գլխավոր հերոսը։


=== Բորատ Սագդիվ ===
Բորատ Սագդիեվ (անգլ.՝ Borat Sagdiyev), մտացածին ղազախ լրագրող, ռասիստ, սեքսիստ և Հոմոֆոբ։ «Բորատ» և «Բորատ 2» ֆիլմերի գլխավոր հերոսը։


=== Բրունո ===
Բրունո (անգլ.՝ Bruno, գերմ.՝ Brüno), ավստրիացի հեռուստահաղորդավար, որը ռեպորտաժներ է անում այնպիսի թեմաներով, ինչպիսիք են՝ նորաձևությունը, ժամանցը, հայտնիները և համասեռականությունը։ «Բրյունո» ֆիլմի գլխավոր հերոսն է։


=== Հաֆազ Ալադին ===
Գեներալ-ծովակալ Հաֆազ Ալադին (անգլ.՝ Admiral General Aladeen), նավթով հարուստ Վադիան հյուսիսաֆրիկյան երկրի բռնապետ(հորինված պետություն, որը գտնվում է Էրիթրեայի տեղում։ «Ва̄дӣ» (وَادِي) արաբերենից թարգմանաբար նշանակում է հովիտ կամ գետի չորացած հուն)։ Նրա իշխանությունը բացարձակ է և անսահման։ Նա էքսցենտրիկ, կոռումպացված և եսասեր Արևելյան երկրների ավանդույթների լավագույն չափանիշ է։ Նա, ով սիրում է ուրախանալ և միշտ հաղթել (այդ նպատակով նա կազմակերպել է իր ամառային օլիմպիական խաղերը, որտեղ նա ինքնուրույն նվաճել է բոլոր ոսկե մեդալները)։ Դաժան է վարվել մարդկանց հետ, ովքեր համարձակվել են նրան հակադարձել կամ պարզապես նրան դուր չեն եկել։ Միևնույն ժամանակ, բավական միամիտ և անհոգ է ինչպես իր պետության արտաքին քաղաքականության մեջ, այնպես էլ իր քեռի Թամիրի պալատական ինտրիգներում։ Նա Կիմ Չեն Ընի երկրպագուն է և մոլորակի վերջին «մասունքային» բռնապետերից մեկը։ Քննադատում է ժողովրդավարությունն ու լիբերալիզմը՝ որպես կեղծ ու վնասակար գաղափարախոսություններ, որոնք պղծում են հասարակությունն ու քաոս սերմանում։ Իր հոր մահից առաջ երդվել է, որ արևմտյան ժողովրդավարությունը երբեք չի գա իր այդքան սիրով ճնշված երկիր։


== Ֆիլմեր, տեսանյութեր և հեռաուստաշուներ ==
վիդեսշոու - «Ալի Ջի շոու» (անգլ.՝ Da Ali G Show) (2000 և 2003—2004)
Տեսահոլովակ - Մադոննա - «Music» (2000)
Տեսահոլովակ- Շեգի - «Me Julie» (2002)


== Մրցանակներ և անվանակարգեր ==
Ներկայումս ունի 24 մրցանակ և ևս 34 անվանակարգեր, որոնք կինոյի ոլորտում մնացել են առանց հաղթանակի։
Ստորև բերված են հիմնական պարգևները և անվանակարգերը։


=== Մրցանակներ ===
«Ոսկե գլոբուս»
2007՝ «Բորատ» Ֆիլմում լավագույն տղամարդու դերի համար (կատակերգություն կամ մյուզիքլ)
«MTV Movie Awards»
2007՝ «Բորատ» ֆիլմում լավագույն կատակերգական դերի համար
2007՝ «Ռիկի Բոբի։ Ճանապարհների թագավորը» ֆիլմում լավագույն ֆամբույրի համար


=== Անվանակարգեր ===
«Օսկար» մրցանակ
2007՝ «Բորատ» Ֆիլմում լավագույն սցենարին ամենահրմարը լինելու համար
«Դերասանների գիլդիաներ» մրցանակ
2013՝ «Թշվառները» ֆիլմում լավագույն դերասանական անձնակազմում լինելու համար
«MTV Movie Awards»
2014՝ «Հեռուստահաղորդավար։ Եվ կրկին բարև» ֆիլմում լավագույն կռվի համար


== Ծանոթագրություններ ==


== Արտաքին հղումներ ==
Սաշա Բարոն Քոհեն Internet Movie Database կայքում
Սաշա Բարոն Քոհենի ձայնային հարցազրույցը NPR-ի Ռոբերթ Սիգելի հետ
Սաշա Բարոն Քոհենի խոսքը՝ 2019 թվականի Միջազգային առաջնորդության մրցանակը ստանալու ժամանակ Հակադիֆամացիոն լիգայում